My voorspel toestel deur Willem Woes | Bydraes | Woes - Kreatiewe platform vir Afrikaans
Titel: My voorspel toestel
Aantal woorde: 229
Hoekom moet ons altyd wag voor ons kan speel? Dêmmit ons is mans!
Ek het vandag my nuwe selfoon bestel. Een van daardie goeters waarmee ek al my webwerwe kan beloer van enige plek waar ek opvangs het. Al wat dit kort is ‘n ordentlike ingeboude koffiemaker dan sal dit perfek wees.
Vorms ingevul, sit ek op spelde en wag vir my foon. Sy tel die foon op en bel store. Haar glimlag moes dit dadelik weggee, daardie jammer glimlaggie. Wragtig het hulle nie ding in voorraad nie.
Soos die ordentlike jongman wat ek is sê ek toe dankie vir die moeite en ek sal maar wag.
Op die stoep sit ek met ‘n koue drankie in die hand en wonder oor my tegnologiese liefling wat iewers in ‘n boks rondreis oppad na haar nuwe eienaar toe. Skielik tref die aakligste van gedagtes my. As ek die selfoon kry moet ek die ding eers vir 16 ure laai voor ek dit kan gebruik.
Dit sal seker die langste voorspel in my lewe wees. Hierdie selfoon met al daardie oulike knoppies om te druk lê daar en smeek dat ek daarmee speel maar ek moet eers wag dat dit klaar laai!
Die pyn van man wees is ongelooflik, veral as jy soos ‘n seuntjie, moet sit en kyk na iets wat joune is en waaraan jy nie kan vat nie.